पाएं अपने शहर की ताज़ा ख़बरें और फ्री ई-पेपरडाउनलोड करें
पिछले 14 माह से सफाई का कांट्रेक्ट नहीं होने से बदहाल सफाई व्यवस्था से गुजर रहे बठिंडा जंक्शन को लेकर कांग्रेस पार्टी के कुछ पार्षदों व पूर्व पार्षदों की पहल ने दशा ही बदल दी तथा इस काम को लीड किया नगर निगम के नए सीनियर डिप्टी मेयर अशोक कुमार प्रधान ने। रोजाना शहर को जाने के लिए रेलवे ओवरब्रिज से गुजरते हुए सीनियर डिप्टी मेयर अशोक कुमार द्वारा रेलवे कालोनी व रेलवे स्टेशन पर लग रहे गंदगी के अंबार को देखते हुए इसे साफ करने की ठानी।
रेलवे स्टेशन एरिया के नगर निगम के ज्यूरिसडिक्शन से बाहर होने के बावजूद उन्होंने निगम की सफाई टीम को ना केवल वहां लगाया, बल्कि खुद बाकी पार्षदों व नेताओं के साथ प्लेटफार्म पर झाडू लगाया। बकौल अशोक कुमार प्रधान, रेलवे स्टेशन बठिंडा शहर की पहली झलक देता है। ऐसे में शहर में रेलवे से आने वाले लोग सबसे पहले स्टेशन से शहर की झलक लेते हैं, लेकिन इतनी गंदगी का शहर में आने वाले लोगों पर क्या प्रभाव जाएगा तथा स्वच्छता अभियान का क्या फायदा, जब यह साफ ही नहीं है।
स्टेशन निगम की ज्यूरिसडिक्शन से बाहर
सीनि. डिप्टी मेयर अशोक प्रधान ने कहा कि जब उन्हें रेलवे का सफाई कांट्रेक्ट खत्म होने का पता लगा तो इस बाबत पहले उन्होंने पार्षद, पूर्व पार्षद व युवा नेताओं विपिन मित्तू, सुखराज औलख, साधु सिंह, अश्वनी बंटी, जगपाल गोरा, संजय बिस्वाल व गुरप्रीत बंटी से बात की। उन्होंने निगम टीम को बुलाया तो टीम ने कहा कि स्टेशन निगम के तहत नहीं आता, लेकिन शहर में आने वाला हर व्यक्ति स्टेशन से शहर की व्यवस्था का अनुमान लगाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn